By turakundodo@yahoo.com | Publish Date: Aug 31 2018 2:00AM
Hauhawar hawan-sa
Hakoran hankoron haye harasa
Harbin harsashi hobbasa
Hautsinin Hausawan Hausa
Hauyar hargitsa hakkin kasa
Hattarar hakilon hayayyafa
Hargowar haduwar haruffa
Hankakan hadidiyar Hausawan fa
Hasashen hankalin Halifa
Haka-haka tai ta haifa
Gundumi gargasa
Gungumen gashin gurasa
Gardamar gagara gasa
Girman goron gawasa
Gudun gurguwa gaggausa
Kwalliyar kwalisa
Karairayar kwarkwasa
Kantakaryar kissa
kwankwasar kwarkwasa
kugiyar kwakular kusa
Walwalar walawar wasa
Wurga lomar wasa-wasa
Wa-ka-ci-ka-ta-shi an warwasa
Wautar sa-in-sa
Ranar tsayuwar kafa guda
Duniyar harshe an fadada
Gudar biki an rangada
Makadan ganga na ta kida
Gararumar gardamar garada
Shaho ya suri dan tsako
Tsarin tsaye-tsayen tsaiko
Muku-mukun mako
Kandamar kwanon kunun koko
Almajirai an yi cirko-cirko
Manyan malumma masu manufa
Marikanmu mahaifa
Makitsiya mai tsifa
Matar magidanci mai tsirfa
Mahangar mutanen da suka tsufa
Babban bakin ce-ce-ku-ce
Birnin Lantsandan a ke zance
Muryar Amurkawa alama ce
Akwakun Jamusawa a takaice
Faransawa sun yi kwatance
Biki bidiri birede
An ga masu gande-gande
’Yan gulma na rade-rade
Barankadamar birgima a baude
A dai kawo tande-tande
Ina kayan lashe-lashe
A hado da bandashe
Tare da naman bisashe
Raba ni da kwashe-kwashe
An sha bushe-bushe
Malam Bahaushe
Kawo tuwo da miyar taushe
Alayyahu da kabewa an murmushe
Ciki ya hadasu ya murkushe
Hanyar tabahuwa ta cushe
Bobo da kwambon bokoko
Karatun laluben na-koko
Kwarmaton kato
Fafutikar neman koto
kolo ya koyi kulumboto
Zabarin zaburarwa
Zanzaron zurarewa
Zungurun zungurewa
Zirga-zirgar zargewa
Zakalkalar zogalen zankalewa
Harsunan Haurobiyawa
Ranakun tunawa
Ana ta bukukuwa
Baje dimbin batutuwa
kasa ana taTurancin Turawa
Batun Ingilishi
Ba a ganin kowa da gashi
In an murguda bakin cin kilishi
An kan ga gilashi
Nasara sai lallashi
Faskaren ma’anoni
Da ilimin fannoni
A kirawo kowane masani
Yai mana tuntuni
A inganta ta’adun iyaye da kakanni
A kwanakin da suka arce, masu fuka-fukin tashi da ke mu’amala da shafukan Fuskantar bokoko suna ta baza bukukuwan ranar tunawa da HAUHAWAR HAWANSA a tsakanin HARSUNAN HARASA, har ta kai ga an yi nuni da cewa, ‘wannan BIKI BIDIRI BIREdE BIREDI’ zagayowarsa karo na tsayuwa bisa kafa guda. To babban batun batutuwan bambamin baka, shi ne, ‘wace nasara aka cimmawa wajen gudanar da wannan biki; ko kuwa ana ta TSAYE-TSAYEN TSAIKON TSIRE-TSIREN TSIKARO TSOKACIN TSARE-TSAREN TSIRFA?
Ni dai a mahangata matukar ana son samar da alfanun HAkORAN HANkORON HAYE HARASA sai an yi
Harbin harsashi hobbasa, in dai ba so ake a karke da Hautsinin Hausawan Hausa ko hakar Hauyar hargitsa hakkin kasa.
Bisa la’akari da yadda ake ta zuzuta wannan biki na ranar harshen gida, ina kira ga MINISTAN WATSATTSAKE DA BAJE NA-MUJIYA A WAGAGEN LITATTAFAI, wato Malamin da ya yi Dumu-dumu da ilimi kan lallai ya gayyato masana fannoni , wadanda suka kware a faskaren ma’anoni a ilimi fanni-fanni, don su yi mana tuntuntuni kan yadda za a inganta kyawawan ta’adun iyaye da kakanni, musamman sana’o’in da suka shafi kIRA DA kIRkIRA, wadanda dabarun laluben na-koko zai daidaita da tafarkin zamaninmu na BOBO DA kWAMBON BOKOKO; kuma a nusar da ALARAMMAN ALMAJIRAN AREWATAWA yadda zai horar da kolo da titibiri da gardin garada su zamo masu manufa takamaimiya don amfanar da kasa. Na dai na san cewa a daukacin ‘Jam’in Jama’ar Jami’o’in Haurobiya a kan yi bikin ranar ‘HAUHAWAR HAWANSA,’ inda a kan karke da kade-kade da raye-raye, har ma da bushe-bushe ; a yi tande-tande da lashe-lashe.
Baban-burin-huriyya, hakki ne da ya rataya ga Gwamnatin Haurobiya ta bullo da dabarbarun karfafa amfani da harshen kasa, tun kafin a yi mana karfa-karfa, har mu dabarbarce, mu karke da ka-ce-na-ce; ko mu ci gaba da nuna wa juna bambance-bambance. Shi ke nan bukukuwa sun sanya an susuce!
Lallai al’amuran da ke wakana a shafukan fuskantar-bokoko da tukin tuwon titi sun nusar da mu cewa, ‘masu fuka-fukin tashi sun yi HARAMAR HAUHAWAN HAWAN-SA. Don haka farfajiyar makarantar Dodorido da ke cikin Amintacciyar jaridar kasar Haurobiya na taya Haurobiyawa murnar zagayowar ruguntsmin bikin ranar Hauhawar Hawan sa a Haurobiya karo na tsayuwa bisa kafa guda. Masu fuka-fukin tashi a cikin al’umma akwai bukatar kara karfafa aniya, wajen yin HARAMA, amma ban da HARAMBEN HARAMTA HIKAYAR HARSHEN HAWAN-SA.
Batu na ingarman karfen karafan titin taragon layin kwangiri, aiki tukuru ya kamata mu yi wa harshen gida, amma ba rawar gada ba, tun kafin mu samu abin tauna gyada marau-marau, har mu ji dadin yin rangwada! Ai harama! Ai harama!ban da hauma-hauma!